Diari Oficial de la Generalitat Valenciana


Sumari del DOGV 1318, del 05-06-1990 (1990/817669)

ORDRE de 2 de maig de 1990, de la Conselleria de Treball i Seguretat Social, per la qual es trau la convocatòria de subvencions per a projectes d'investigació per al Programa de Cooperació i Solidaritat amb països en procés de desenvolupament.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/02/(4)/dof/vci/html**

### Dades del document

Número de DOGV
:   1318

Data del DOGV
:   05-06-1990

Secció del DOGV
:   DISPOSICIONS GENERALS

Número del document
:   1990/817669


Data del document
:   02-05-1990

Organisme emissor
:   Conselleria de Treball i Seguretat Social

Tipus de document
:   Ordre

Ordre de 2 de maig de 1990, de la Conselleria de Treball i Seguretat Social, per la qual es fa la convocatòria de subvencions per a projectes d'investigació per al Programa de Cooperació i Solidaritat amb països en procés de desenvolupament.  
Entre les responsabilitats pròpies del programa de cooperació i solidaritat Nord- Sud, s'inclou el foment de la investigació bàsica que permeta estimular les diverses iniciatives existents en l?àrea de la cooperació al desenvolupament i orientar la política del Programa de Cooperació i Solidaritat Nord- Sud i, al mateix temps, complir els objectius dels plans elaborats per la Comissió Executiva per a l'Aplicació del Programa de Cooperació amb països en procés de desenvolupament.  
En atenció d'aquests motius, i ateses les atribucions que em confereix la Llei 5/1983, de 30 de desembre, del Govern Valencià i el Decret 36/1986, de 21 de març, que aprova el Reglament Orgànic i Funcional d'aquesta Conselleria.  
ORDENE:  
Article primer Objecte de la subvenció.  
Les subvencions tenen com a objecte, d'una banda, estimular les investigacions, incloses tesis doctorals la finalitat de les quals siga la problemàtica en torn a la interdependència i la solidaritat Nord- Sud, i la cooperació al desplegament amb prioritat per a aquells que estiguen relacionats amb l'aplicació dels plantejaments del Programa de la Generalitat Valenciana, i d'altra banda fomentar la investigació per al perfeccionament de la planificació i execució del Programa.  
Article segon. Quantia total de les subvencions.  
Com a ajuda a la investigació es destina una quantitat total de 4.500.000 PTA.  
Article tercer. Sol·licitants.  
Hi podran concórrer a aquesta convocatòria les persones, organitzacions privades o institucions públiques, amb acreditada capacitat investigadora en les matèries objecte d'aquesta resolució.  
Article quart. Projectes d'investigació que hi són convocats.  
Les investigacions que hi són convocades són:  
1. La cooperació descentralitzada. El paper de les Comunitats Autònomes i els Ajuntaments.  
2. Recursos de l?economia valenciana i llur relació amb la cooperació al desplegament.  
Article cinqué. Documentació.  
Per a participar en la convocatòria s'haurà de presentar la documentació següent:  
- Instància, amb les dades personals i número de compte bancari del sol·licitant per ingressar-hi, si s'escau, la subvenció.  
- Currículum dels sol·licitant amb els certificats pertinents que n'acrediten la capacitat.  
- Projecte d'investigació on ha de constar fonamentació, justificació del projecte amb hipòtesis i objetius del treball, amb explicació de la metodologia a utilitzar-hi, distribució de les fases de investigació, amb la quantificació del temps de realització de cada una, pressupost i quantia de la subvenció sol·licitada.  
Posat el cas de tesis doctorals, certificat del catedràtic que es responsabilitza de la direcció.  
Article sisé. Lloc de presentació.  
Registre de la Conselleria de Treball i Seguretat Social. Passeig de l'Albereda, 16. 46145- València.  
Article seté. Termini de presentació.  
Trenta dies hàbils a partir de l?endemà de la publicació en el Diari Oficial de la Generalitat Valenciana d'aquesta Ordre.  
Article vuité. Resolució.  
Rebudes per la Conselleria de Treball i Seguretat Social les sol·licituds, la Comissió Executiva per a l'aplicació del Programa de Cooperació amb països en procés de desenvolupament les resoldrà a la vista de les dades existents en l'expedient, en un termini de trenta dies. En la resolució es farà constar el termini d'entrega del treball realitzat.  
Article nové. Pagament i justificació de les subvencions.  
El primer pagament amb un import del 50% de la subvenció s'ingressarà després de dictada la resolució i en el transcurs del trimestre següent, en el compte indicat pels sol·licitants.  
- El segon pagament per la quantitat del 40% s?ingressarà en el mateix compte previ el lliurament del certificat del treball conclòs, d'acord amb el projecte inicial aprovat del President de la Comissió Executiva per a l'Aplicació del Programa de Cooperació amb països en procés de desenvolupament.  
- El tercer pagament del 10% restant, s'ingressarà en el mateix compte, una vegada presentada la corresponent reelaboració del text de la investigació per a la publicació.  
- Cas que la Comissió Executiva per a l'Aplicació del Programa de Cooperació amb països en procés de desenvolupament no cregués avinent l?edició del text de la investigació reelaborat, el tercer pagament del 10% s'ingressarà en el mateix compte en un termini no superior a trenta dies posteriors a l?ingrés del segon pagament.  
Article deu  
La Comissió Executiva per a l'Aplicació del Programa de Cooperació amb països en procés de desenvolupament es reserva les facultats següents:  
1. Publicació del treball realitzat o part d?aquest, amb la reelaboració prèvia del text per part dels investigadors.  
2. Podrà demanar informació sobre la marxa i realització del treball i utilitzar els resultats obtinguts de la manera que crega avinent per a les seues necessitats.  
3. En tot treball d'investigació posterior que puguen publicar els interessats utilitzant dades relacionades amb l?estudi objecte d'aquestes ajudes, hi caldrà deixar constatació del patrocini del Programa de Cooperació i Solidaritat Nord- Sud de la Generalitat Valenciana.  
DISPOSICIO FINAL:  
Aquesta Ordre vigirà l?endemà de la publicació al Diari Oficial de la Generalitat Valenciana.  
València, 2 de maig de 1990.  
El Conseller de Treball i Seguretat Social,  
MIGUEL DOMENECH I PASTOR


Còpia Permalink ELI